ועדת הכספים, כנסת 23, פרוטוקול מספר 241, 2021-02-08 11:00

משה גפני: אנחנו עוברים לסעיף הבא בסדר היום: עיכוב בסיוע לעמותות המגזר השלישי בסך 100 מיליון שקלים.

משה גפני: במהלך הדיונים שהתקיימו כאן, העלו החברים את הנושא הזה של העמותות, אתה ינון, וחברים אחרים העליתם את העניין הזה, גם אני העליתי.

משה גפני: מה שהתברר עד לרגע זה שאנחנו מדברים הוא שעדיין לא הועבר הכסף.

משה גפני: עכשיו שנדע.

משה גפני: אנחנו נמצאים בתקופה שבה העמותות האלה, המגזר השלישי, יפלו ולא ישלמו משכורות לאנשים ותמונת המצב הזאת היא תמונת מצב מאוד קשה.

משה גפני: ואנחנו מנסים בסעיף הזה לברר על מה ולמה אנחנו נתקלים בעיכוב הזה.

משה גפני: עיכוב שבעצם גורם נזק.

משה גפני: כפי שאמרתי, הבקשה הייתה מצד כל החברים כאן בוועדה.

משה גפני: יש מישהו מהחברים שרוצה להוסיף?

משה גפני: בבקשה, ינון.

ינון אזולאי: קודם כל תודה רבה לך אדוני היושב-ראש, על ההיענות המהירה לנושא החשוב הזה, רק להזכיר שבדיון שהיה פה על המשך התקציב, על כל הפיצויים של הקורונה, העלנו את הנושא וביקשתי ותמכת עם עוד חברים ואפילו עד כדי שעצרת את הדיון, עד שלא יהיה פתרון ומענה לאותן עמותות המגזר השלישי.

ינון אזולאי: אני חושב שבמשך כל השנה, אי אפשר להגיד עליהם שרק בקורונה הם נכנסים מתחת לאלונקה.

ינון אזולאי: הם כל השנה נכנסים מתחת לאלונקה.

ינון אזולאי: כל השנה הם נכנסים במקומה של המדינה שהייתה צריכה לעשות את זה.

ינון אזולאי: ובמקום לבוא ולתת את זה מלכתחילה, אנחנו צריכים להילחם פה בשביל להביא את המעט של המעט, את 100 מיליון השקלים האלה, לאותו מגזר שלישי.

ינון אזולאי: אותו מגזר שדואג לשכבות החלשות ביותר במדינת ישראל.

ינון אזולאי: עשינו את הכול על מנת שאותם 100 מיליון יהיו וביקשנו דרך האוצר ולא דרך הרווחה, ועברנו עם זה שבעה מדורי גיהינום עד שחשבנו שזהו זה כבר הגיע.

ינון אזולאי: אני רוצה להזכיר לך שזה עבר בחוק.

ינון אזולאי: זה לא סתם, זה נכנס ואז אמרנו שיוקצה תקציב שלא יפחת מ-100 מיליון שקל.

ינון אזולאי: ואמרנו שיבואו לפה תוך 60 יום לעדכן אותנו.

ינון אזולאי: מה שקורה הוא שמשרד האוצר זרק אותנו למשרד המשפטים, משרד המשפטים לאוצר, ועכשיו זה ממשיך הנושא הזה.

ינון אזולאי: משרד האוצר, אני חושב ששם עוברים על החוק.

ינון אזולאי: עוברים על החוק ברגל גסה בזה שעדיין לא פרסמו ולא קישרו את הלינק, פרסמו אולי את התמיכות אבל עדיין אי אפשר לגשת.

ינון אזולאי: העמותות עדיין לא יכולות לגשת להגיש את הבקשה.

ינון אזולאי: אני חושב שזה זלזול בוועדה, זלזול בעניים, זלזול בעמותות האלה, אני מאמין שגם משרד האוצר מתייחס אלינו ברצינות ובטח הוא שלח את ראש אגף התקציבים באוצר לפחות, אם לא את הסגן שלו.

ינון אזולאי: אני לא מאמין שהוא שלח דרג נמוך יותר.

ינון אזולאי: אבל תכף נראה את מי הוא שלח.

ינון אזולאי: תודה רבה.

עודד פורר: ממשלת ממלאי המקום.

ינון אזולאי: בואו נראה את מי הוא שלח, אני בטוח שזה מישהו מהדרג הבכיר ביותר במשרד האוצר.

ינון אזולאי: אני בטוח, כי אם לא – חבל שיעלה.

משה גפני: עודד, בבקשה.

משה גפני: אחרי כן, קטי.

עודד פורר: כן אדוני, תודה.

עודד פורר: באתי לדיון מאחר שזה פשוט מדהים שהאירוע הזה נמשך כל כך הרבה זמן, אותם 200 מיליון שקלים, סיוע לעמותות, עוד נולדו כשישבתי כיושב-ראש ועדת הכספים הזמנית.

עודד פורר: עוד טרם הקמת הממשלה בחוק שחוקק בתחילת המשבר.

עודד פורר: ובתחילת המשבר באו פה כל חברי הכנסת ואמרו לממשלה: בכל הכבוד – אי אפשר להפקיר את המגזר השלישי ואי אפשר להפקיר את העמותות האלה שהם בחזית.

עודד פורר: כרגע הן אלה שנמצאות בחזית, הן נמצאות בחזית בחלוקת סלי מזון, הן נמצאות בחזית בסיוע לכל מי שסובל בתקופה הזאת של סגר, ועוד סגר, ועוד סגר.

עודד פורר: המדהים הוא לראות איך יש כאן ממשלה שלא מסוגלת לבצע כלום.

עודד פורר: כלום.

עודד פורר: הם לא מסוגלים להחזיר את הילדים לבתי הספר, הם לא מסוגלים אחרי שנה בתוך האירוע הזה לבנות מתווה של איך פותחים מערכת חינוך לצד הקורונה.

עודד פורר: והם לא מסוגלים להעביר את הכסף לאן שצריך להעביר אותו.

עודד פורר: יש כסף?

עודד פורר: יש תקציב?

עודד פורר: התקציב הזה הוקצה כאן לפני קרוב לשנה.

עודד פורר: שנה.

עודד פורר: מה עשיתם מאז?

עודד פורר: איך אתם לא מתביישים?

עודד פורר: איך אתם לא מתביישים לבוא פעם אחר פעם לוועדה הזאת?

עודד פורר: זה כבר לא משנה מי יושב כאן ומי יושב שם.

עודד פורר: והתחלפתם אצלכם והתחלפו שרים וראשי אגף תקציבים וחשב כללי ומה לא.

עודד פורר: איך הם לא מתביישים?

עודד פורר: צריך לעשות פה דיון בתקופת מערכת הבחירות בכדי להעביר את הכסף לעמותות?

עודד פורר: זה לכיס של מישהו?

עודד פורר: הם אלה שבסוף מסתובבים כדי לכסות על כל הפשלות של הממשלה.

עודד פורר: על הפשלה בזה שיש אנשים רעבים ועל הפשלה בזה שיש נשים מוכות ואלימות במשפחה.

עודד פורר: ולא מצליחים להעביר את הכסף הזה.

משה גפני: אוקיי, תודה.

משה גפני: קטי, בבקשה.

קטי קטרין שטרית: אחרי נאום הבחירות, אני רוצה קצת לתת נתונים כדי שנוכל לדעת על מה אנחנו מדברים.

קטי קטרין שטרית: קודם כל התחלנו ב-28 ביולי 2020, אז הוקצה תקציב של 100 מיליון שקלים לחלוקה לצורך תמיכה.

קטי קטרין שטרית: ב-28 באוגוסט, משרד האוצר התחייב לפרסם - - -

עודד פורר: התקציב הוקצה כבר באפריל.

קטי קטרין שטרית: אני לא הפרעתי לך, למרות שנאמת נאום בחירות.

קטי קטרין שטרית: אז תן לי לדבר, בסדר.

עודד פורר: את מתקנת, אז לפחות תתקני נכון - - - אישרנו בחוק, בחוק אישרנו את זה.

קטי קטרין שטרית: לא הפרעתי לך.

קטי קטרין שטרית: חוץ מהחור באוזן, האשמת את הממשלה בכול.

קטי קטרין שטרית: אז תן לי לדבר, בסדר.

קטי קטרין שטרית: אני לא רוצה לדבר על חבריך מהמפלגה שביקשו לצאת מהסגרים וביקשו לפתוח את הסגרים, והתחננו בפני בני אדם שלא יתחסנו, אז אל תגיד עכשיו.

קטי קטרין שטרית: לך יש נאום בחירות.

עודד פורר: את רוצה לפתוח דיון על הסגרים?

עודד פורר: את לא צריכה להתרגז כל כך - - - העברנו את החוק לפני שנה.

קטי קטרין שטרית: אני רוצה לסייע לעמותות.

משה גפני: קטי - - -

קטי קטרין שטרית: אתה מנסה לעשות פה פוליטיקה, אני אעזור לעמותות, לא כמוך.

משה גפני: קטי, בבקשה.

משה גפני: הבמה לרשותך.

עודד פורר: לא תקפתי אותך ברמה האישית, לא אכנס לרמה האישית, אבל השורה התחתונה היא שהכסף הזה נמצא בחוק.

משה גפני: בסדר.

משה גפני: היא מדברת על זה עכשיו.

קטי קטרין שטרית: הבעיה העיקרית היא שפרסמו מבחני תמיכה אבל לא נפתחה אפשרות באתר האינטרנט להגיש את הבקשה לסיוע.

קטי קטרין שטרית: זה כל האבסורד.

קטי קטרין שטרית: פשוט.

קטי קטרין שטרית: פרט טכני.

קטי קטרין שטרית: מישהו צריך להחליט לפתוח את האתר ובזה הדברים עוסקים.

קטי קטרין שטרית: הכסף קיים.

קטי קטרין שטרית: הכול בסדר.

קטי קטרין שטרית: השר התחייב וגם המשרד התחייב.

קטי קטרין שטרית: אז קדימה, תפתחו את האתר כדי שיוכלו להגיש את הבקשה.

קטי קטרין שטרית: אנחנו מדברים על למעלה מ-500,000 עובדים.

קטי קטרין שטרית: אנחנו מדברים על מאות עמותות שדווקא בתקופת הקורונה ראינו אותן בגדולתן, כמה שהם סייעו וכמה שהם מסייעים למגר את המגפה הנוראית הזאת שפוקדת אותנו למעלה משנה.

קטי קטרין שטרית: אני רוצה להתמקד דווקא בעמותות – השדולה שהקמתי, שדולת בריאות הנפש ומניעת אובדנות, אני חייבת לציין שאילולי העמותות הללו שמסייעות, לדוגמה, עמותת על"ם שמסייעת לנוער ולצעירים במצבי סיכון ומטפלת ביותר מ-21,000 בני נוער בשנה, ומפעילה 280 עובדים ו-2,000 מתנדבים.

קטי קטרין שטרית: היא דוגמה אחת מבין הרבה מאוד עמותות שהיום אנחנו ממש זקוקים, היות ועדיין לא יודעים איך פותחים את מערכת הלימודים, והילדים האלה נמצאים ברחובות, ואנחנו לא יודעים מה קורה איתם.

קטי קטרין שטרית: העמותות האלה מצילות את הילדים הללו.

קטי קטרין שטרית: ולכן באמת ובתמים, אני מבקשת ממשרד האוצר, תפתחו כבר את אתר האינטרנט כדי שאפשר יהיה להגיש את הבקשה ולקבל את הסיוע הזה.

קטי קטרין שטרית: ברגע שתעשו את זה, תמנעו מאותן עמותות נהדרות שפועלות מבוקר עד ערב לקרוס.

קטי קטרין שטרית: חבל.

קטי קטרין שטרית: זה פרט טכני.

קטי קטרין שטרית: יש את הכסף, קדימה, רק תפתחו את האתר.

משה גפני: מאה אחוז.

משה גפני: תודה רבה.

משה גפני: רצית להתייחס?

אופיר כץ: מי אחראי על הכפתור שיפתח את האתר?

אופיר כץ: רק לדעת את זה.

משה גפני: את זה אנחנו מבררים עכשיו.

קטי קטרין שטרית: ממש ככה.

ינון אזולאי: זה נשמע כאילו משתמשים במנואלה עדיין.

משה גפני: משרד האוצר ומשרד המשפטים, מי במשרד האוצר אחראי על הכפתור?

גלעד שלום: שלום, גלעד שלום ממשרד האוצר, יועץ למנכ"ל משרד האוצר.

גלעד שלום: בגדול, שיתוף הפעולה שלנו - - -

ינון אזולאי: מה תפקידך?

משה גפני: הוא אמר.

ינון אזולאי: אני מאוד מכבד את היועץ למנכ"ל.

ינון אזולאי: אבל אתה מבין את מי שלחו לנו לדיון, בסדר, העיקר שאנחנו מבינים את מי שלחו.

 << אורח >> רון ברקאי: כן, עם כל הכבוד.

ינון אזולאי: אני חס ושלום לא פוגע בך.

ינון אזולאי: אתה אדם ראוי ומוערך, אבל אני לא חושב שאתה זה שצריך לתת לנו את התשובה.

קטי קטרין שטרית: אתה יכול לפתוח את האתר?

ינון אזולאי: הייתי שמח לשמוע - - -

גלעד שלום: אני פשוט יודע את הדברים.

ינון אזולאי: מה פירוש אתה יודע?

ינון אזולאי: ובאוצר לא יודעים מי שאחראי על זה?

ינון אזולאי: מה פירוש אתה יודע באוצר?

ינון אזולאי: למה עד עכשיו לא התנהלו מולנו היועצים של המנכ"ל?

ינון אזולאי: אגב, מי המנכ"ל?

גלעד שלום: קובי בליקשטיין.

ינון אזולאי: הבנתי.

ינון אזולאי: הוא ממלא מקום, נכון?

גלעד שלום: ממלא מקום.

קטי קטרין שטרית: למה קובי לא נמצא פה?

ינון אזולאי: למה הוא בעצמו לא בא?

גלעד שלום: קובי נכנס לתפקידו רק לפני כמה ימים.

ינון אזולאי: הבנתי.

ינון אזולאי: ולמה מהאוצר כאלה שנכנסו לתפקיד כבר לפני כמה שנים לא הגיעו?

ינון אזולאי: כי כבר מצפצפים?

גלעד שלום: אף אחד לא מצפצף עליכם.

ינון אזולאי: מצפצפים, מה אתה אומר לי שאף אחד לא מצפצף.

גלעד שלום: אנחנו רואים את החשיבות - - - אני באתי לתת תשובות כי אני חושב ש - - -

ינון אזולאי: - - - מצפצפים בנו פעם אחר פעם.

קטי קטרין שטרית: - - -

משה גפני: אנחנו צריכים להגיע לכפתור.

משה גפני: בבקשה.

משה גפני: אני מצטרף למחאה של ינון, זה לא בסדר ההתנהגות הזאת, אנחנו מתנהלים עם זה כבר המון חודשים.

משה גפני: זה לא בסדר כל ההתנהלות הזאת.

משה גפני: אבל בבקשה, תגיד למה לא מעבירים את הכסף.

 << אורח >> רון ברקאי: אולי צריך לכתוב מכתב למשרד האוצר - - -

גלעד שלום: קודם כל אגיד שאתם באמת צודקים.

גלעד שלום: ואני מבין את החשיבות של הנושא - - - מדינת ישראל.

משה גפני: טוב.

משה גפני: נקבל פרס ישראל על זה שאתה אומר שאנחנו צודקים.

גלעד שלום: אנחנו עובדים מול מיזם גיידסטאר שעושה את הדברים בהתנדבות.

גלעד שלום: אין לנו יכולת לעשות את זה במערכת המרכב"ה שלנו.

גלעד שלום: מדובר בגופים שלא נתמכים באופן קבוע על ידי משרד האוצר, אלא גופים שצריכים לפתוח user חדש במערכת מרכב"ה.

גלעד שלום: פתיחת user חדש משמעותה דבר ראשון הנפקה של שני כרטיסים חכמים בעלות של 800 שקלים שנעשים דרך חברה חיצונית, וזה עשוי לקחת מספר ימים.

גלעד שלום: ודבר שני, המשרד צריך להגדיר את הארגון כספק.

גלעד שלום: במקרה הזה זה יכול לקחת שעת עבודה ואפילו כמה ימי עבודה בארגון אחד.

גלעד שלום: הדבר הזה מקשה מאוד על שימוש במערכת מרכב"ה.

גלעד שלום: לכן פנינו למיזם גיידסטאר שעושה עבורנו בהתנדבות, מקים עבורנו את המערכת.

גלעד שלום: המערכת כבר עובדת.

גלעד שלום: רק צריך לפתוח את הגשת הבקשה.

גלעד שלום: היכולת של עמותות כרגע להכניס שם משתמש עדיין צריכה לעבור אישורי אבטחת מידע מאת ממשל זמין.

גלעד שלום: ברגע שזה יעבור את אישור אבטחת המידע הזה, העמותות יוכלו להגיש את המשתמש ונצא בקול הקורא לפרסום.

גלעד שלום: אנחנו מעריכים שהנושא ייקח בין שבועיים לשלושה.

ינון אזולאי: עזוב בין שבועיים לשלושה.

ינון אזולאי: אתם נמצאים בין כמה חודשים עד כמעט שנה שעדיין לא עשיתם עם זה כלום.

ינון אזולאי: איפה הייתם עד היום?

ינון אזולאי: מה אתה מספר לנו סיפורים, בין שבועיים לשלושה, ועוד שבועיים לשלושה תגידו: יש עוד איזה עיכוב, היה קצר ונפל בדיוק החשמל והגנרטור לא עבד.

ינון אזולאי: על מי אתם עובדים?

ינון אזולאי: עזוב, אתה לא אמור לתת את התשובות האלה, והתשובה שלך היא תשובה עוד יותר מלגלגת, עוד יותר מזלזלת, וחבל שאנחנו בכלל נמצאים במקום הזה עכשיו.

ינון אזולאי: 100 מיליון של העמותות, של החלשים, זה לא מעניין אתכם.

ינון אזולאי: זה פשוט מקומם ההתנהלות המבישה והמזלזלת הזאת.

קטי קטרין שטרית: אני רוצה להזכיר - - -

ינון אזולאי: מה מבקשים?

ינון אזולאי: לחם לאותם מסכנים.

קטי קטרין שטרית: הייתה החלטה ב-28 באוגוסט ליישם את זה תוך 60 יום.

משה גפני: הייתה החלטה להעביר את הכסף.

משה גפני: מה קרה במשך כל הזמן הזה?

גלעד שלום: במשך כל הזמן הזה עבדנו על הקריטריונים של המבחנים, וניסינו להבין כמה עמותות יגישו, ומה הקריטריונים להגשת המבחנים.

גלעד שלום: הרכבנו את הקריטריונים ורק לאחר מכן יכולנו לגשת לפתיחת המערכת כי המערכת נסמכת על אותם קריטריונים.

גלעד שלום: לא יכולנו לקדם את המערכת ללא הקריטריונים.

משה גפני: הבנו.

משה גפני: משרד המשפטים, בבקשה.

רותם נהרי: שלום, שמי רותם נהרי ואני העוזרת של רשמת העמותות.

רותם נהרי: אני מרכזת את הנושא עבורה אצלנו ברשם העמותות.

רותם נהרי: קודם כל חשוב לי לציין שרשם העמותות רואה את התפקיד שלו כרחב יותר מאשר רק רגולטור על העמותות.

רותם נהרי: יצאנו במגוון של הקלות כדי לסייע ולהקל על קהל העמותות, בין היתר, שמנו בצד ועצרנו כרגע פרויקטים רבים ונרתמנו לסייע ולספק את התשתית המיחשובית שקיימת לנו כדי לקדם את קרן הסיוע ולאפשר לעמותות להגיש את הבקשות.

רותם נהרי: עוד חשוב לי לציין שאנחנו רק הצינור.

רותם נהרי: אנחנו לא מקבלי ההחלטות, ואנחנו נספק את התשתית עד כמה שאנחנו יכולים - - -

משה גפני: מה נעשה עד עכשיו?

רותם נהרי: כרגע, כמו שאמר נציג משרד האוצר, הצפי לפתיחה של האתר הוא בין שבועיים לשלושה.

רותם נהרי: אנחנו ממתינים כרגע לשלבים נוספים של ממשל זמין, כדי לספק לעמותות את התשתית הנכונה כדי להגיש את הבקשות - - -

משה גפני: רגע, מה נעשה עד עכשיו?

רותם נהרי: מה שנעשה זה עבודה באוצר כמו שאמרנו, כל מה שקשור למבחני התמיכות.

רותם נהרי: נעשו כבר בדיקות אבטחה מול ממשל זמין כדי לאפשר את ההזדהות ואת הכניסה המסודרת של העמותות.

רותם נהרי: כדאי לדעת ולקחת בחשבון שהצפי לכמות הפניות הוא צפי גדול מאוד, ובגלל זה התשתית צריכה להיות מספיק חזקה ומבוססת כך שאנחנו נוכל לעלות ולתת את השירות המרבי לעמותות.

ינון אזולאי: תגידי לי בבקשה, סליחה, מתי פנו אליכם ממשרד האוצר?

ינון אזולאי: מתי פנו אליכם עם הבקשה הזאת?

רותם נהרי: ההחלטה הייתה ביולי.

קטי קטרין שטרית: מתי נחשפת לבקשה?

ינון אזולאי: מתי פנו אליכם לפתוח את האתר?

ינון אזולאי: לעשות את הקישור.

קטי קטרין שטרית: מיולי.

ינון אזולאי: מיולי, כלומר עד עכשיו – חיכיתם שגם אנשים יולדו ויגדלו?

 << אורח >> רון ברקאי: יותר נכון, חיכו שימותו.

רותם נהרי: המתנו לקבל תשובות - - - מבחני התמיכה, העבודה אצלנו נעשתה.

רותם נהרי: התשתית המיחשובית אצלנו קיימת.

רותם נהרי: אנחנו כבר נתנו את השירות הזה לעמותות כשעשינו את המיזם של הג'וינט עם הקרן הפילנטרופית.

רותם נהרי: עשינו שתי פעימות כאלה - - - התשתית קיימת.

רותם נהרי: אנחנו באים לסייע, לעזור, ולספק את התשתית המחשובית.

קטי קטרין שטרית: אז איפה הבעיה?

רותם נהרי: כדי לעשות את זה אנחנו הגורם המבצע.

משה גפני: איפה הבעיה, שואלים אותך איפה הבעיה?

משה גפני: אם אתם ערוכים עם - - -

רותם נהרי: הבעיה כרגע מהבחינה המיחשובית, אנחנו ממתינים לאישור.

משה גפני: אישור של מי?

רותם נהרי: - - - אפשרות להיכנס ולהגיש את - - -

משה גפני: רגע.

משה גפני: שקט.

משה גפני: ממי אתם מחכים לאישור, מי צריך לתת לכם אישור?

אופיר כץ: וכמה זמן?

רותם נהרי: ממשל זמין.

משה גפני: מי זה ממשל זמין?

רותם נהרי: ממשל זמין זה אלה שנותנים את האישור לכל - - -

משה גפני: תני לי שם, מי אחראי על ממשל זמין?

רותם נהרי: משרד האוצר אם אני לא טועה.

משה גפני: טוב.

משה גפני: זאת אומרת, אם ממשל זמין נותן לכם אישור, אתם יכולים היום להעביר את הפרטים עם כל מה שנלווה לעניין, נכון?

רותם נהרי: הטופס המקוון כבר נבנה, יש עליו בדיקות אחרונות, בימים הקרובים הוא כבר יהיה מוכן.

משה גפני: הבנתי.

משה גפני: אני שואל שאלה: אם ממשל זמין נותן את האישור, אתם יכולים בתוך יומיים שלושה, אתם יכולים להעביר את האישורים?

רותם נהרי: כן.

ינון אזולאי: במקום.

משה גפני: טוב.

משה גפני: חנן ארליך, משרד המשפטים, בבקשה.

חנן ארליך: בוקר טוב, שלום, חנן ארליך, עוסק בתמיכות, ייעוץ וחקיקה.

חנן ארליך: אנחנו כרגע כבר לא קשורים לתהליך.

חנן ארליך: סיימנו את התפקיד שלנו, מבחני התמיכה אושרו, עבר אישור היוועצות כבר לפני שלושה שבועות בערך.

חנן ארליך: השר חתם, המבחנים פורסמו כמו שצוין.

חנן ארליך: הנוהל, נדרש היה גם תיקון לנוהל הכללי של התמיכות.

חנן ארליך: נוהל שר אוצר כפי שהוא מכונה, גם לגביו ניתן אישור היוועצות לפני יותר משבועיים וזה כרגע במשרד האוצר.

ינון אזולאי: ממשל זמין, אולי ממשל לא זמין, איפה ממשל זמין?

קטי קטרין שטרית: בואו נחזור למשרד האוצר.

קטי קטרין שטרית: אפשר לקבל - - -

משה גפני: נחזור, נחזור.

קטי קטרין שטרית: אדוני היושב-ראש, אני מציעה לכם משהו, עם כל זה שאנחנו כולנו במערכת בחירות וכולי.

קטי קטרין שטרית: הוא אמר שבועיים?

קטי קטרין שטרית: עוד שבועיים.

ינון אזולאי: לא, לא, עכשיו פותרים את זה.

משה גפני: לא, שבועיים זה הרבה זמן.

קטי קטרין שטרית: אני אומרת לא לוותר, לא לוותר.

משה גפני: אני נראה לך הולך לוותר?

קטי קטרין שטרית: חלילה וחס, אדוני היושב-ראש.

קטי קטרין שטרית: אני סומכת עליך.

משה גפני: אתם מוכנים עם העניין הזה, אני לא יודע מה נעשה עד היום.

משה גפני: אגב, זה עמותות שמתוקצבות על ידי משרד הרווחה, על ידי משרד האוצר, זה לא משהו חדש.

משה גפני: זה לא הגיע עכשיו מאלסקה.

משה גפני: נניח רגע לעניין הזה, אני חוזר למשרד האוצר.

משה גפני: אני פונה למשרד האוצר – אומר משרד המשפטים, גב' רותם נהרי וגם חנן ארליך אומרים שהם מוכנים עם זה, הם יכולים מיד.

משה גפני: רק תתנו להם אישור ממשל זמין, והם מיד מוציאים את הטופס המקוון.

משה גפני: תתנו להם אישור בבקשה.

משה גפני: מתי יהיה אישור?

גלעד שלום: ממשל זמין זה לא תחת אחריותי, זה לא משהו שאני מכיר.

משה גפני: תחת אחריות מי?

גלעד שלום: אני לא יודע.

משה גפני: מה זה לא יודע?

קטי קטרין שטרית: זה תחת אגף החשב הכללי.

קטי קטרין שטרית: זה נמצא במשרד האוצר.

ענת כנפו: זה תחת משרד הדיגיטל הלאומי.

ינון אזולאי: אתה מבין למה רצינו מישהו קצת יותר - - -

ענת כנפו: זה שייך לדודי אמסלם, הוא שר הדיגיטל הלאומי.

קטי קטרין שטרית: לא, לא, זה נמצא במשרד האוצר.

ינון אזולאי: זה תחת החשב הכללי.

ענת כנפו: כך כתוב: תקשוב, ומתחת לתקשוב זה הממשל הזמין.

ינון אזולאי: אין בעיה.

קטי קטרין שטרית: אדוני היושב-ראש, בוא נעלה בבקשה את המנכ"ל למנהיגות אזרחית.

קטי קטרין שטרית: הוא נמצא בזום.

קטי קטרין שטרית: יש לו פתרון.

משה גפני: אני הולך לתת לו.

משה גפני: אבל אני מבקש - - -

ינון אזולאי: אפשר לתת לעודד פורר רגע, עודד רוצה להגיד משהו.

משה גפני: רגע, שניה, אני נותן לך עודד.

משה גפני: שנייה, תכף אתן לרון ברקאי שהוא מנכ"ל ארגון מנהיגות אזרחית.

משה גפני: אבל רק רגע, טמיר, אני מבקש שתשיגו בטלפון את החשב הכללי.

משה גפני: בבקשה, עודד.

עודד פורר: אני חייב לומר אדוני, אני יושב קצת בדיון הזה, וזה נראה באיזשהו מקום קצת פרסה.

עודד פורר: אנחנו מדינה ששולחת לוויינים לחלל, אין הרבה מדינות שמסוגלות לעשות את זה.

עודד פורר: אנחנו מדינה שהצליחה להמציא טיל שמיירט רקטה בלוחות זמנים בלתי אפשריים, חתיכת ברזל היא מצליחה ליירט אותו באוויר.

קטי קטרין שטרית: נכון.

קטי קטרין שטרית: עכשיו אתה מדבר לעניין.

עודד פורר: ולא מצליחים להזרים כסף לעמותות במשך קרוב לשנה.

קטי קטרין שטרית: ואתה מבין שזה פרט טכני.

עודד פורר: זה פשוט בלתי נסבל.

עודד פורר: זה עניין ניהולי.

עודד פורר: וכשאנחנו אמרנו והנה הדוגמה, שיצירת ממשלה בהיקפים כאלה, זה לא רק השחיתות במספר השרים, זה העובדה שאי אפשר לנהל את המערכת הזאת.

עודד פורר: אתם פה, בוועדת הכספים - -

קטי קטרין שטרית: אבל מה הקשר.

עודד פורר: - - אחרי שנה, לא יודעים איזה אגף אחראי באיזה משרד.

עודד פורר: זה בדיוק חלק מהעניין.

קטי קטרין שטרית: - - - ועדת כספים.

קטי קטרין שטרית: למה אתה לא אומר כבר שנתיים - - -

עודד פורר: תמיד יודעים להאשים מישהו אחר.

עודד פורר: יש פה משבר ניהולי.

עודד פורר: נקודה.

קטי קטרין שטרית: כשהיית יושב-ראש ועדת כספים זה לא נעשה.

עודד פורר: רק אז זה נכנס לחוק.

משה גפני: תודה, קטי, תודה.

משה גפני: אני רק רוצה להגיד לך, אני הרבה שנים יושב-ראש ועדת הכספים, קיימנו דיונים כאלה שמחפשים את הפקיד שאחראי, הרבה מאוד פעמים.

משה גפני: יש בעיות עם הממשלה, אני לא מתעלם מהעניין של הבעיות עם הממשלה, אבל לא זאת הבעיה.

עודד פורר: - - -

ענת כנפו: הבירוקרטיה מנצחת לא רק אותנו פה, גם את האזרחים.

עודד פורר: יש כך כל הרבה משרדים, אתה לא יודע מה שייך למה.

משה גפני: בסדר, נו מה לעשות.

קטי קטרין שטרית: - - -

משה גפני: זה דבר שאנחנו מכירים הרבה שנים.

קטי קטרין שטרית: אדוני היושב-ראש, אתה יודע כמה פעמים הייתי צריכה לחבר בין פקיד א' לפקיד ב'.

משה גפני: טוב.

משה גפני: ביקשת שאתן רשות דיבור לרון ברקאי.

משה גפני: בבקשה.

משה גפני: רון ברקאי, מנכ"ל ארגון מנהיגות אזרחית.

 << אורח >> רון ברקאי: תודה רבה, תודה רבה ליושב-ראש, אני רוצה להגיד תודה על זה שאתם מעלים את הנושא.

 << אורח >> רון ברקאי: גם לחבר הכנסת אזולאי, לחברת הכנסת שטרית וגם חבר הכנסת פורר, דואגים לעניין הזה לא מהיום אלא מיולי.

משה גפני: גם אופיר כץ.

 << אורח >> רון ברקאי: אני רק רוצה להזכיר שהכספים האלה לא מגיעים לעמותות ולארגונים, אלא מגיעים לאוכלוסיות שצריכות את זה בסופו של דבר.

 << אורח >> רון ברקאי: האוכלוסיות הכי מוחלשות, נוער ונערות בסיכון, קשישים, הם צריכים את הכסף הזה.

 << אורח >> רון ברקאי: זה בסוף הולך לאוכלוסיות המוחלשות ואנחנו צריכים לבצע את העבודה המקצועית שלנו סביב הכסף הזה.

 << אורח >> רון ברקאי: מבחינת הפתרון, אני שואל – קיים המיזם ממשלה פילנתרופיה שבעתיו חולקו כבר שתי פעימות, שנמצא בממשק גיידסטאר.

 << אורח >> רון ברקאי: אין הבדל, זה אותו סוג עמותות ומלכ"רים, גם חלקם לא רשומות, ולא מקבלות תמיכות ממשרדי הממשלה.

 << אורח >> רון ברקאי: למה זה מורכב לא להשתמש באותו ממשק שהשתמשנו בו באמצעות הג'וינט?

ינון אזולאי: הוא אומר במילים אחרות: זה קיים, זה נמצא, הסיפור שמוכרים לנו שצריך את ממשל זמין, לא זמין, זה שטויות והבלים.

ינון אזולאי: באו למכור לנו פה סיפור ואסור לנו לקנות אותו.

ינון אזולאי: זה במילים אחרות והכי פשוטות.

ענת כנפו: במחאה אומרים: זו לא טעות, זו מדיניות.

 << אורח >> רון ברקאי: אני שואל, אני לא אומר.

ינון אזולאי: אני אמרתי, אתה יכול לשאול ואני עונה.

משה גפני: יש את החשב הכללי?

ינון אזולאי: בינתיים הרב גפני, אם כבר האוצר נמצא על הקו.

ינון אזולאי: אנחנו צריכים לעשות איזשהו דיון על כל אותם המענקים עוד פעם, מה קורה, דיווחים וכולי.

ינון אזולאי: אתה יודע, פונים עוד פעם אותם אלה שהיו מעל 400 מיליון שבקושי נגענו בהם.

ינון אזולאי: פנה אלי אחד מחברת תיירות מאוד גדולה.

ינון אזולאי: בסופו של דבר היה להם 500 עובדים, הוציאו לחל"ת מתוך 500 עובדים כ-350, 150 עובדים עדיין נשארו.

ינון אזולאי: הם היום כבר בהכנסות של אפס.

ינון אזולאי: חברת תיירות מאוד גדולה ואני חושב שזה לא רק חברת תיירות, זה כמה כאלה, והעסקים שלהם הולכים.

ינון אזולאי: הם לא מקבלים שקל, הולכים, ויום אחד ימצאו את עצמם שלא רק שלהם לא יהיה כלום, גם את העובדים יפטרו והחל"ת יגמר ולא יהיה להם לאן להחזיר את העובדים האלה.

ינון אזולאי: אני חושב שצריך לקיים דיון על המענקים שניתנו.

ינון אזולאי: יש כאלה, כמו אלה מעל 400 מיליון שאז חשבנו, או שחשבו פה יותר נכון מהאוצר שלא מגיע להם.

ינון אזולאי: אחרי תקופה שהקורונה נמצאת אני חושב שכן מגיע להם, וצריך לראות מה עושים איתם.

ינון אזולאי: אותו דבר גם לגבי איחוד עוסקים.

ינון אזולאי: הגיע לעשות גם בשבילם את הדיון הזה, הם מחזיקים מאות עובדים וצריך לתת את הדעת על זה.

ינון אזולאי: כל הנושא של המענקים צריך לעשות עליו דיון.

 << אורח >> רון ברקאי: אם אפשר מילה אחת בהקשר הזה, אנחנו מסתכלים עכשיו על המספרים, בסופו של דבר, אנחנו מדברים על סכומים קטנים מאוד שהגיעו לעמותות ולארגונים.

 << אורח >> רון ברקאי: בין אם זה במענקים דרך רשות המיסים, בין אם זה דרך מיזם ממשלה פילנתרופיה, בין אם מענקי החזרת עובדים וכן הלאה.

 << אורח >> רון ברקאי: דוברו על סכומים גדולים מאוד, ובשורה התחתונה הגיע עשרות מיליונים בודדים למגזר שכולל מעל 600,000 עובדים, שהם 8% מהתל"ג.

 << אורח >> רון ברקאי: זה מגזר שמוביל את כל החזית במלחמה בקורונה.

 << אורח >> רון ברקאי: הן מבחינת הבריאות והן מבחינת הרווחה, זה לא עסקים שמתמודדים עם קשיים, זה מי שנפגע בסופו של דבר, אלה הלקוחות שלנו.

 << אורח >> רון ברקאי: לצורך העניין, המוטבים.

 << אורח >> רון ברקאי: וזה סכומים נמוכים מאוד שמגיעים כ-40 מיליון שקלים שהגיעו בכספים שמיועדים לעמותות.

 << אורח >> רון ברקאי: כמו שאמר חבר הכנסת פורר, אנחנו כבר עוד מעט כמעט שנה בתוך האירוע.

משה גפני: תודה רבה.

משה גפני: משרד העבודה והרווחה, ניר קידר.

קטי קטרין שטרית: שם בכלל רוב המשרד הזה - - -

ניר קידר: שלום, בוקר טוב.

ניר קידר: אנחנו מפעילים בשיתוף פעולה עם הג'וינט את קרן הסיוע שרון ברקאי דיבר עליה.

ניר קידר: אנחנו קרן של 53 מיליון שקלים, אנחנו בעיצומו של הסבב השני.

ניר קידר: חילקנו כבר יותר מ-30 מיליון שקלים לכ-400 עמותות ואני מקווה שנצא בשבועות הקרובים לסבב פעימות שלישי ועד סוף מרץ נמצה את כל התקציבים של הקרן.

ניר קידר: אני גם יושב ראש ועדת התמיכות לנושא.

ניר קידר: אנחנו עוברים ויושבים על זה בצורה אינטנסיבית כל הזמן.

ניר קידר: אני שמח שבשבועיים האחרונים העברנו 14 מיליון לעמותות.

ניר קידר: ואני ממש מקווה שעד סוף מרץ נמצה את כל 53 מיליון השקלים של שיתוף פעולה של הממשלה ושל קרנות הפילנתרופיה.

ינון אזולאי: מתוך 53, כמה - - -

משה גפני: העמותות הללו שעליהן אנחנו מדברים עכשיו, 100 מיליון שקלים.

ינון אזולאי: לא, זה לא מגיע לשם.

ינון אזולאי: זה מגיע לאוצר, זה לא שלנו בכלל, הם לא נוגעים בזה, זה ישירות מהאוצר.

משה גפני: הבנתי.

משה גפני: אני שואל האם יש בעיה טכנית של לקחת עמותות, אתם מתמצאים בעניין הזה, המשרד שלכם עוסק בזה, אתה תיארת עכשיו מה שקורה – האם יש בעיה להעביר את הכסף הזה לעמותות עכשיו, לא שאתם תעבירו, זה משרד האוצר, האם יש בעיה טכנית?

משה גפני: האם עובדים עלינו?

משה גפני: האם משקרים אותנו?

משה גפני: האם אומרים דברים שהם לא נכונים?

ניר קידר: המערכת הטכנית שאנחנו עובדים איתה היא באמצעות שיתוף פעולה עם הג'וינט וגיידסטאר, פיתחנו מערכת, ברגע שהיא נפתחה על ידי הג'וינט לא היינו צריכים את האישורים של ממשל זמין במשרד הדיגיטל הלאומי, וזה אפשר לנו לצאת לדרך בצורה מהירה.

ניר קידר: להבנתי המיזם שמדובר עליו, על 100 מיליון, הוא כולו של האוצר, ולכן הם צריכים להקים לבד את האתר ולקבל את האישורים הנדרשים.

ניר קידר: אני לא חושב שתהיה מניעה אם יבקשו שנעשה את זה בפלטפורמה שאנחנו עושים עם הג'וינט שכבר קיימת ועובדת.

משה גפני: תודה רבה.

ינון אזולאי: רק שאלה, מתוך 50 מיליון, כמה סך הכול חולק?

ניר קידר: מתוך 50 מיליון, חולקו עד היום 31.5 מיליון.

ניר קידר: אני מניח שבשבוע-שבועיים הקרובים יחולקו עוד שניים-שלושה מיליון.

ניר קידר: אנחנו במקביל מתחילים מהלך עם משרד האוצר ומשרד המשפטים כדי לקבוע כללים מהירים מאוד לחלוקה של שאר 20 המיליון שנותרו בקרן, ושהתקציבים האלה יגיעו לעמותות עד סוף החודש.

ינון אזולאי: תודה.

ינון אזולאי: דבר נוסף, אנחנו מתקרבים לחג הפסח.

ינון אזולאי: מה קורה עם סלי המזון של קמחא דפסחא, שנה שעברה היה סיפור – שמונה מיליון, שישה מיליון, ארבעה מיליון, אתה יודע על זה, אתה מעודכן בזה?

משה גפני: קמחא דפסחא יש בעיה.

משה גפני: ואני מטפל בזה, דיבר איתי המנכ"ל שלהם.

משה גפני: אנחנו מטפלים מול משרד האוצר, הם יבואו כנראה עוד מעט.

משה גפני: שנה שעברה היו בעיות, בשנים האחרונות - - -

ינון אזולאי: נכון.

ינון אזולאי: ודנו בזה פה בוועדה.

עודד פורר: אפילו היה תקציב לזה.

ינון אזולאי: כן.

ינון אזולאי: הוספנו.

משה גפני: כן.

משה גפני: נכון.

משה גפני: הוא אמר לי שיש עדיין בעיות.

משה גפני: אנחנו עוד קצת - - -

ינון אזולאי: אנחנו מתקרבים לפסח ובזמן מתוקן כבר היה צריך להוציא קול קורא בנושא.

משה גפני: בסדר.

משה גפני: אנחנו מטפלים בזה עכשיו.

משה גפני: בינתיים עוד אין כסף.

ינון אזולאי: אם אתה צריך עזרה, תגיד.

משה גפני: תודה רבה אדוני.

משה גפני: לשכת רואי החשבון, אביגיל שקוביצקי.

משה גפני: בבקשה.

אביגיל שקוביצקי: שאלתי בצ'ט לגבי וועדות - - - וענתה לי קארין שוורץ רשמת העמותות.

אביגיל שקוביצקי: יש לנו פה סדרה של שלבים.

אביגיל שקוביצקי: אחרי שמגישים את הבקשות, יש שלב של בדיקות.

אביגיל שקוביצקי: מאוד חשוב כבר עכשיו להיערך לשלב הבדיקות שלא שוב פעם תהיה חלילה תקיעה בשלב של הבדיקות.

אביגיל שקוביצקי: קארן ענתה לי שהם כבר ערוכים עכשיו ונערכו עם פלטפורמה שתאפשר את הבדיקות.

אביגיל שקוביצקי: כלומר, גם אם הבקשות עכשיו מתעכבות שבוע-שבועיים, כמו שאני מבינה, לפחות שלב הבדיקות יהיה מהיר ואז יפצו אולי על אובדן הזמן.

ינון אזולאי: אל תאמינו כל כך, אל תתלי בזה הרבה תקוות.

אביגיל שקוביצקי: קארין כתבה את זה במפורש.

אביגיל שקוביצקי: כמי שמכירה אותה, היא עומדת מאחורי ההבטחות שלה.

ינון אזולאי: אני מדבר איתך על 100 המיליון שיש פה בחוק במפורש.

ינון אזולאי: לא עליה.

אביגיל שקוביצקי: אין שום פיתוחים מתוכננים אחרים שהם רצו לפתח והם ערוכים טכנית, אז בוא נקווה שבאמת זה יקרה.

ינון אזולאי: ניתן לה הזדמנות.

משה גפני: לא הבנתי.

ינון אזולאי: היא שאלה את רשמת העמותות – אחרי שמגישים יש שלב של בדיקות, והבדיקות גם לוקחות זמן.

ינון אזולאי: אומרים להם: עד שאנחנו נבדוק ואז זה ייקח להם עוד כמה שבועות.

ינון אזולאי: אז ביקשו שיהיה ערוכים לבדיקות האלה.

ינון אזולאי: היא אומרת שטכנית הם ערוכים כדי לקצר בזמן והיא גם מאמינה לה וזה בסדר.

קארן שוורץ: אשמח להוסיף על זה.

קארן שוורץ: על הכשרת המוקדנים אצלנו לתת את השירות לעמותות המתקשות בהגשה המקוונת.

קארן שוורץ: אנחנו כבר בהכשרה והדרכה של המוקדנים.

משה גפני: רבותי, אני עושה הפסקה של חמש דקות, אני מחכה לחשב הכללי.

משה גפני: הם לא יעבדו עלינו, כיוון שמה שמתברר בדיון הזה הוא שעובדים עלינו.

משה גפני: פשוט יכולים לעשות את זה.

ינון אזולאי: זאת פעם ראשונה שהם מנסים לעבוד עלינו.

משה גפני: אני מחדש את הישיבה, נצטרך לסיים אותה בעוד שלוש דקות בגלל שיש מליאה.

משה גפני: דיברתי עם יהלי רוטנברג, עם החשב הכללי במשרד האוצר.

משה גפני: הוא אמר לי שהוא לא מכיר את זה.

משה גפני: הוא ייתן לי תשובה בתוך שעה.

משה גפני: ביקשתי ממנו שתהיה תשובת ביניים לפני שאנחנו מפזרים את הישיבה.

משה גפני: אני מרגיש, כמו רבים מהחברים כאן, שעובדים עלינו.

משה גפני: המציאות היא שאפשר כבר עכשיו לשחרר את הכסף הזה לעמותות.

משה גפני: אנשים צריכים לקבל שכר.

משה גפני: המציאות הקשה שאנחנו מצויים בה מבחינה כלכלית, אני לא מדבר מבחינה בריאותית, אלא מבחינה כלכלית, אנחנו לא יכולים להשלים עם המציאות הזאת.

משה גפני: אחכה לתשובה של החשב הכללי.

משה גפני: אבקש להעביר לחברי הוועדה את התשובה.

משה גפני: יכול להיות שאעשה ישיבה מיוחדת רק על זה, אם אראה שזה לא מסתדר, אעשה ישיבה מיוחדת.

משה גפני: אני מאשים את משרד האוצר בעניין הזה שעד עכשיו לא עובר הכסף.

משה גפני: ואני לא מתכוון לעבור על זה לסדר היום, יכול להיות שהיום נקבל תשובה, יכול להיות שהיא תהיה תשובה חיובית.

משה גפני: אעביר את התשובה שלהם לחברים.

משה גפני: אם לא אז יכול שאעשה ישיבה מיוחדת רק על העניין הזה.

משה גפני: או שאם יהיו דברים אחרים אני אביא דברים אחרים.

משה גפני: אני מודה לכולם.

ינון אזולאי: הרב גפני, עוד דבר אחד: אני חושב שצריך לחדד את הזלזול.

ינון אזולאי: אנחנו מבקשים כבר כמה ימים מענה בנושא הזה.

ינון אזולאי: שולחים לנו יועץ מנכ"ל, אנחנו אמנם מכבדים אותו.

 << אורח >> רון ברקאי: תדרוש - - - זלזול, תדרוש שיבוא לפה מנכ"ל.

ינון אזולאי: אנחנו מכבדים, חס ושלום, זה לא לגופו של איש, זה לגופו של עניין.

ינון אזולאי: ואני מצפה שאותו יועץ מנכ"ל לפחות יעביר את זה.

ינון אזולאי: אני יודע שהיועצים בלשכת השר צופים כרגע בדיון.

ינון אזולאי: בדרך כלל הם צופים בדיונים של ועדת כספים, שגם הם יעבירו את זה לשר.

ינון אזולאי: כשהוא רוצה להזיז משהו אפשר ושיעשו את זה.

ינון אזולאי: די, החלשים והרעבים האלה רוצים אוכל.

משה גפני: אני רושם לעצמי את העניין הזה שפעמים רבות – לא יודע מה יהיה עכשיו – מבקשים ממני לעשות דיון מהיר וכל מה שנלווה לעניין הזה.

משה גפני: אזכור את התהליך הזה שפה אנחנו מחכים והעמותות מחכות, ובאמת יש קונצנזוס מוחלט שכבר מתנהל כבר כמעט שנה.

משה גפני: והדבר הזה לא מתבצע, זה דבר שהוא לא בסדר.

משה גפני: יכול להיות שזה בידי פקידים, יכול להיות שזה בלשכת השר, יכול להיות שזה אצל החשב הכללי.

משה גפני: זה לא משנה.

משה גפני: מבחינתנו זה לא ימשך.

משה גפני: אם זה ימשך – אני כנראה אעשה דיון מיוחד על זה ושייקחו בחשבון שמקבלים פה את הוועדה, מקבלים ועדה לעומתית.

ינון אזולאי: אולי נחתים 25 חברי כנסת ונעשה גם דיון במליאה.

ינון אזולאי: אולי כך הם יבינו יותר.

משה גפני: יכול להיות.

משה גפני: תודה רבה.

ענת כנפו: רציתי להגיד שפה נתנו לנו את הפתרון הבירוקרטי.

ענת כנפו: בדרך כלל יש בעיות בירוקרטיות שמונעות את הדברים, ופה נתנו לנו מהמנהיגות האזרחית את הפתרון הבירוקרטי שזאת אותה שיטה של הג'וינט והם פשוט צריכים להסכים על זה.

משה גפני: פשוט לגמרי.

ענת כנפו: אשמח להצטרף לכל מהלך בעניין הזה, עם כל חברי הסיעה שלי.

משה גפני: אני רוצה להגיד לך שמה שאמר רון ברקאי הוא פשוט לחלוטין.

משה גפני: אבל אני מכיר את המערכת הזאת, זו מערכת שיכולה להתבצע מיד גם בלי הפתרון שלו.

משה גפני: היא יכולה להתבצע, אנחנו גם במהלך הדיבורים שדיברנו איתם, התברר, גם אמרו את זה במשרד המשפטים, וגם אמרו את זה במשרד האוצר, פתאום ממשל זמין, על עמותות שבלאו הכי מכירים אותן.

משה גפני: אפשר להעביר את הכסף.

משה גפני: אם יכנסו לעניין הזה, ואני מקווה שייכנסו לעניין הזה בכל הכוח.

משה גפני: אני מתכוון ללחוץ על הנושא, לא נרפה מהעניין הזה עד שהוא יגמר.

ענת כנפו: אעזור במה שאפשר.

משה גפני: תודה רבה.

משה גפני: אנחנו מסיימים את הישיבה, אמסור לחברים את התשובה שאקבל מהחשב הכללי, תודה רבה, הישיבה נעולה.